sasicodes/solvari-1 huggingface dataset:
அவர்கள் அதிகாலையில் எழுந்து தெக்கோவாப் பாலைநிலம் நோக்கிப் புறப்படுகையில் யோசபாத்து அவர்களிடம் யூதா எருசலேம் வாழ்மக்களே எனக்குச் செவி கொடுங்கள் உங்கள் கடவுளாகிய ஆண்டவரை நம்புங்கள் உங்களுக்குத் தீங்கு ஏதும் நேராது.
அவர்கள் அவ்வாறே ஆண்டவரைப் புகழ்ந்து பாடத் தொடங்கிய போது யூதாவை எதிர்த்து வந்தவர்களான அம்மோனியரையும் மோவாபியரையும் சேயீர் மலைநாட்டவரையும் ஒருவருக்கொருவர் பகைவராக்கி முறியடித்தார் ஆண்டவர்.
யூதா மக்கள் பாலைநிலக் காவல் மேட்டுக்கு வந்து படைத்திரளைப் பார்த்தபோது நிலத்தில் பிணங்களே கிடப்பதையும் யாருமே உயிர் தப்பவில்லை என்பதையும் கண்டு கொண்டனர்.
பின்னர் யூதா எருசலேம் ஆள்கள் அனைவரும் யோசபாத்தின் தலைமையில் மகிழ்ச்சியோடு எருசலேமுக்குத் திரும்பினர் ஏனெனில் ஆண்டவர் அவர்களின் பகைவர்களை முன்னிட்டு அவர்களை மகிழ்வுறச் செய்தார்.
ஆண்டவர் இஸ்ரயேலின் பகைவர்களுக்கு எதிராகப் போரிட்டார் என்ற செய்தியைக் கேள்வியுற்ற எல்லா நாட்டு அரசுகளும் ஆண்டவர்மீது அச்சம் கொண்டன.
யோசபாத்தின் பிறசெயல்கள் தொடக்கமுதல் இறுதிவரை இஸ்ரயேல் அரசர்களின் ஆட்சிக் குறிப்பேட்டில் அனானீயின் மகன் ஏகூவின் சொற்களில் எழுதப்பட்டுள்ளன.
ஆனால் மாரேசாவைச் சார்ந்த தோதவாவின் மகன் எலியேசர் யோசபாத்திற்கு எதிராக இறைவாக்குரைத்து நீர் அகசியாவோடு சேர்ந்து கொண்டமையால் ஆண்டவர் உம் திட்டங்களை அழித்து விடுவார் என்றார்.
யோராமின் சகோதரர்களான அசரியா எகியேல் செக்கரியா அசரியா மிக்காவேல் செபத்தியா என்பவர்கள் இஸ்ரயேலின் அரசராயிருந்த யோசபாத்தின் புதல்வர்கள்.
அவர்களுடைய தந்தை பொன் வெள்ளி அன்பளிப்புகளையும் விலையேறப்பெற்ற பொருள்களையும் யூதாவின் அரண்சூழ் நகர்களையும் அவர்களுக்கு அளித்தார்.
யோராம் தன் தந்தையின் அரசை நிலைநாட்டத் தன்னை உறுதிப்படுத்திக்கொண்டபின் தன் சகோதரர் எல்லாரையும் இஸ்ரயேலின் தலைவர்களில் சிலரையும் தனது வாளுக்கு இரையாக்கினான்.
ஆனால் ஆண்டவர் தாவீதின் வீட்டாரை அழித்துவிட விரும்பவில்லை ஏனெனில் அவர் தாவீதோடு ஓர் உடன்படிக்கை செய்து அவருக்கும் அவர் மைந்தர்களுக்கும் எந்நாளும் ஒரு குல விளக்கைத் தருவதாக வாக்குறுதி அளித்திருந்தார்.
அவனது ஆட்சியில் ஏதோம் யூதாவின் அதிகாரத்திற்கு எதிராகக் கிளர்ச்சி செய்து தன்னை ஆட்சி செய்ய ஓர் அரசனை ஏற்படுத்திக்கொண்டது.
யோராம் தன் படைத் தலைவர்களையும் தேர்ப்படைகள் அனைத்தையும் இரவோடு இரவாய் அழைத்துச் சென்று தன்னை முற்றுகையிட்டிருந்த ஏதோமியரையும் தேர்ப்படைத் தலைவர்களையும் முறியடித்தான்.
யோராம் தன் மூதாதையரின் கடவுளாகிய ஆண்டவரைப் புறக்கணித்ததால் அந்நாளில் லிப்னாவும் அவனது ஆட்சிக்கு எதிராகக் கிளர்ச்சி செய்தது.
அப்பொழுது இறைவாக்கினர் எலியாவிடமிருந்து யோராமுக்கு வந்த மடல் உன் தந்தை தாவீதின் கடவுளான ஆண்டவர் கூறுவது இதுவே நீ உன் தந்தை யோசபாத்தின் வழிமுறைகளையும் யூதா அரசன் ஆசாவின் நெறிமுறைகளையும் பின்பற்றவில்லை.
மாறாக இஸ்ரயேல் அரசர்களின் வழிமுறைகளைப் பின்பற்றி ஆகாபு வீட்டாரைப் போல் யூதா எருசலேம் வாழ்மக்களை விபசாரத்தில் ஈடுபடச் செய்தான்.
அதன்படி பெலிஸ்தியர் எத்தியோப்பியருக்கு அருகேயுள்ள அரேபியர் ஆகியோரின் பகையுணர்ச்சியை யோராமுக்கு எதிராக ஆண்டவர் பண்டிவிட்டார்.
அவர்கள் யூதாவில் நுழைந்து அதைப் பாழ்படுத்தி அரண்மனையில் அகப்பட்ட பொருள்கள் அனைத்தையும் சூறையாடினர் அவனுடைய கடைசி மகனான யோவகாசைத் தவிர மற்றப் பிள்ளைகள் மனைவியர் எல்லாரையும் கடத்திச் சென்றனர்.
அகசியா அவர்களுடைய ஆலோசனையின்படி நடந்து ஆகாபின் மகனும் இஸ்ரயேலின் அரசனுமான யோராமுடன் சேர்ந்து கொண்டு சிரியா மன்னன் அசாவேலுக்கு எதிராக இராமோத்தில் போர் தொடுத்தான்.
சிரியா அரசன் அசாவேலுடன் இராமாவில் போரிட்டபோது தனக்கு ஏற்பட்ட காயங்களைக் குணப்படுத்திக்கொள்ள யோராம் இஸ்ரயேலுக்குத் திரும்பினான்.
ஏகூ ஆகாபின் குடும்பத்தார்க்குரிய தண்டனைத் தீர்ப்பை நிறைவேற்றிக் கொண்டிருந்தபோது அகசியாவிடம் பணியாற்றிய யூதாவின் தலைவர்களையும் அகசியாவுடைய சகோதரரின் பிள்ளைகளையும் அவன் அலுவலர்களையும் கண்டு அவர்களைக் கொன்றொழித்தான்.
ஆனால் அரசனின் மகள் யோசபியாத்து கொல்லப்படவிருந்த அரச புதல்வர்களுள் அகசியாவின் மகன் யோவாசைத் பக்கிக் கொண்டுபோய் அவனையும் அவன் செவிலித் தாயையும் படுக்கையறையில் மறைத்து வைத்தாள்.
அத்தலியா ஆட்சியின் ஏழாம் ஆண்டில் யோயாதா தம் நிலையை உறுதிப்படுத்திக்கொண்டு மற்றுவர் தலைவர்களாக எரோகாமின் மகன் அசரியா யோகனானின் மகன் இசுமவேல் ஓபேதின் மகன் அசரியா அதாயாவின் மகன் மகசேயா சிக்ரியின் மகன் எலிபாபாற்று ஆகியோரைத் தம்முடன் ஒப்பந்தம் செய்ய வைத்தார்.
இவர்கள் யூதா எங்கும் போய் அதன் நகர்களில் இருந்த லேவியர்களையும் இஸ்ரயேல் குலத்தலைவர்களையும் கூட்டிக்கொண்டு எருசலேமுக்கு வந்தனர்.
இரண்டாம் பகுதியினர் அரண்மனையிலும் மூன்றாம் பகுதியினர் அடித்தள வாயிலிலும் காவல் இருக்க வேண்டும் மக்கள் எல்லாரும் ஆண்டவரின் இல்லத்து முற்றத்தில் நிற்க வேண்டும்.
அரசர் தாவீது ஆண்டவரின் இல்லத்தில் வைத்திருந்த ஈட்டிகள் கேடயங்கள் பரிசைகள் முதலியவற்றைக் குரு யோயாதா மற்றுவர் தலைவர்களிடம் அளித்தார்.
மக்கள் அனைவரும் படைக்கலன் தாங்கியவராய்த் திருக்கோவிலின் தென்புறம் தொடங்கி வடபுறம் வரை பலிபீடத்துக்கும் திருக்கோவிலுக்கும் முன்னும் அரசனைச் சுற்றிலும் நிறுத்தப்பட்டனர்.
பின்னர் அரச மகனை வெளியே அழைத்து வந்து அவனது தலைமேல் மகுடத்தை வைத்து உடன்படிக்கைச் சுருளை அவனது கையில் கொடுத்து அவனை அரசனாக்கினார்கள்.
ஆனால் வாயில் பண் அருகில் அரசன் நிற்பதையும் தலைவர்களும் எக்காளம் ஊதுபவர்களும் அரசனின் அருகில் நிற்பதையும் நாட்டின் எல்லா மக்களும் மனமகிழ்ந்து எக்காளம் ஊதுவதையும் பாடகர்கள் இசைக்கருவிகளுடன் புகழ்ந்துபாடுவதில் முன்னணியில் நிற்பதையும் கண்டவுடன் அத்தலியா தன் ஆடைகளைக் கிழ்த்துக் கொண்டு சதி சதி என்று கத்தினாள்.
பின்னர் குரு யோயாதா படைகளுக்குப் பொறுப்பேற்றிருந்த மற்றுவர் தலைவர்களை நோக்கி அவளைப் பிடித்துச் சுற்று மதிலுக்குப் புறம்பே கொண்டு போங்கள் எவனாவது இவளோடு சேர்ந்து கொண்டால் அவனை வெட்டி வீழ்த்துங்கள்.
அதன்பின் எல்லா மக்களும் பாகாலின் கோவிலில் நுழைந்து அதனை இடித்து பலிபீடத்தையும் சிலைகளையும் தகர்த்து பாகாலின் அர்ச்சகன் மாத்தானை பலிபீடங்களுக்கு முன்பாகக் கொன்றொழித்தனர்.
அவர்கள் மோசேயின் திருச்சட்டத்தில் எழுதியிருந்தவாறு எரிபலிகளை ஆண்டவருக்குச் செலுத்தி தாவீதின் சொற்படி ஆர்ப்பரித்துப் பாட வேண்டும் என்று கட்டளையிட்டார்.
பின்னர் மற்றுவர் தலைவர்கள் மேன்மக்கள் மக்களின் ஆளுநர்கள் மற்றும் நாட்டு மக்கள் அனைவரும் புடைசூழ ஆண்டவரின் இல்லத்திலிருந்து உயர் வாயில் வழியாக அரசரை அரண்மனைக்கு அழைத்துச்சென்று அங்கே அரசரின் அரியணையில் அமர்த்தினர்.
ஆகையால் அரசர் தலைமைக் குரு யோயாதாவை அழைத்து ஆண்டவரின் அடியாராகிய மோசே உடன்படிக்கைக் கூடாரத்திற்காக இஸ்ரயேல் மக்கள் எல்லாரும் வரிகொடுக்குமாறு பணித்தார்.
அந்தத் தீய பெண் அத்தலியாவும் அவளுடைய புதல்வர்களும் கடவுளின் இல்லதினுள் வன்முறையாய் நுழைந்து ஆண்டவரின் இல்லத்துப் புனிதப் பொருள்களையெல்லாம் கொள்ளையிட்டு அவற்றைப் பாகால்களுக்காகப் பயன்படுத்தினர் என்றார்.
கடவுளின் அடியார் மோசே பாலைநிலத்தில் இஸ்ரயேலருக்குக் கட்டளையிட்ட வரிப்பணத்தை ஆண்டவருக்குக் கொண்டு வாருங்கள் என்று யூதாவிலும் எருசலேமிலும் பறைசாற்றினர்.
இதைக் கேட்டு எல்லாத் தலைவர்களும் மக்களும் மகிழச்சியுற்று தங்கள் வரிப்பணத்தைக் கொண்டு வந்து பெட்டியில் போடவே பெட்டியும் நிறைந்தது.
அரசரின் செயலரும் தலைமைக் குருவின் அலுவலரும் பெட்டியிலிருக்கும் பணத்தைக் கொட்டி எடுத்தபின் அதைத் திரும்ப அதன் இடத்திலேயே வைத்தனர்.
அவர்கள் ஆண்டவரின் இல்லத்தைப் புதுப்பிக்கச் கொத்தர்களையும் தச்சர்களையும் கூலிக்கு அமர்த்தினர் ஆண்டவரின் இல்லத்தை வலுப்படுத்துமாறு இரும்பு வெண்கல வேலையில் தேர்ச்சி பெற்றோரையும் வேலைக்கென அமர்த்தினர்.
வேலையாள்களின் பொறுப்பில் கடவுளின் இல்லத்தைப் புதுப்பிக்கும் பணி விரைவாக முன்னேறியது அவர்கள் முன்னைய நிலைக்கு அதனைக் கொணர்ந்து இன்னும் வலுப்படுத்தினர்.
வேலைகள் எல்லாம் முடிந்தபின் எஞ்சியுள்ள பணத்தை அரசருக்கும் யோயாதாவுக்கும் முன்பாகக் கொண்டுவந்தனர் அவர்கள் அதைக் கொண்டு ஆண்டவரின் இல்லப்பணிக்கெனப் பாத்திரங்களையும் திருப்பணி எரிபலி ஆகியவற்றுக்கான பாத்திரங்களையும் கிண்ணங்களையும் மற்றும் பொன் வெள்ளிப் பாத்திரங்களையும் செய்தனர்.
அவர் இஸ்ரயேலருக்கும் கடவுளுக்கும் அவரது இல்லத்துக்கும் நற்பணி செய்திருந்ததனால் அவரைத் தாவீதின் நகரில் அரசர்களுக்கு அருகே அடக்கம் செய்தனர்.
அதனால் அவர்கள் தங்கள் முன்னோர்களின் கடவுளான ஆண்டவரின் இல்லத்தைப் புறக்கணித்து அசேராக் கம்பங்களையும் சிலைகளையும் வழிப்பட்டனர்.
அப்போது கடவுளின் ஆவி குரு யோயாதாவின் மகன் செக்கரியாவின்மேல் இறங்கியது அவர் மக்கள்முன் நின்று அவர்களை நோக்கி இதோ கடவுள் கூறுகிறார் ஆண்டவரின் கட்டளைகளை மீறுவதேன்?
அதனால் நீங்கள் வாழ்வில் முன்னேற மாட்டீர்களே ஆண்டவரை நீங்கள் புறக்கணித்ததால் அவரும் உங்களைப் புறக்கணித்துள்ளார் என்று கூறினார்.
அடுத்த ஆண்டு சிரியாப் படையினர் அவருக்கு எதிராக வந்து யூதாவிலும் எருசலேமிலும் புகுந்து மக்களின் எல்லாத் தலைவர்களையும் கொன்றழித்தனர்.
சிரியர் மிகச் சிறு படையுடன்தான் வந்தனர் இருப்பினும் தங்கள் முன்னோரின் கடவுளான ஆண்டவரை இஸ்ரயேலர் புறக்கணித்ததால் ஆண்டவர் அவர்களது பெரும் படையைச் சிரியரின் கையில் ஒப்புவித்தார்.
கடும் காயமுற்ற நிலையில் யோவாசைச் சிரியர் விட்டுச் சென்றனர் அவருடைய அலுவலர்களோ அவருக்கெதிராகச் சதி செய்து குரு யோயாதாவின் மகனின் இரத்தப்பழியின் பொருட்டு அவரது படுக்கையிலேயே அவரைக் கொன்றனர்.
அவர் புதல்வர் பற்றியும் அவருக்கெதிராக பல இறைவாக்குகள் பற்றியும் கடவுளின் இல்லத்தை அவர் வலுப்படுத்தியது குறித்தும் அரசர்களின் ஆய்வேட்டில் எழுதப்பட்டுள்ளன அவருக்குப்பின் அவர் மகன் அமட்சியா அரசனானான்.
புதல்வர் பொருட்டுத் தந்தையரும் தந்தையர் பொருட்டுப் புதல்வரும் இறக்கக்கூடாது மாறாக அவனவன் தனது பாவத்தின் பொருட்டே இறக்கவேண்டும் என்ற மோசேயின் திருச்சட்ட மலில் எழுதப்பட்டுள்ள ஆண்டவரின் கட்டளைப்படி அவர்களின் புதல்வர்களை அவன் கொல்லவில்லை.
பின்னர் அமட்சியா யூதா மக்களை ஒன்று திரட்டி யூதா பென்யமின் நாடெங்கும் மூதாதையரின் குடும்பங்கள் வாரியாக ஆயிரத்தவர் தலைவர்களையும் மற்றுவர் தலைவர்களையும் எற்படுத்தினான்.
இருபது வயதும் அதற்கு மேலும் உள்ளவர்களை அவன் ஒன்றுசேர்த்தபோது கேடயம் தாங்கிப் போரிடும் வேல்வீரர் மூன்று இலட்சம் பேர் இருந்தனர்.
ஆனால் அப்படிச் சென்று போரில் வலிமை வாய்ந்தவராகத் திகழலாம் என்று நீர் கருதினால் கடவுள் உம்மை எதிரிகள்முன் வீழ்த்துவார் ஏனெனில் உதவி புரியவும் வீழ்ச்சியுறச் செய்யவும் கடவுளுக்கு ஆற்றல் உண்டு என்றார்.
அப்பொழுது அமட்சியா கடவுளின் மனிதரை நோக்கி இஸ்ரயேலின் படைக்கு நான் கொடுத்துள்ள நாலாயிரம் கிலோகிராம் வெள்ளி வீணாகுமே என்றான்.
யூதாவின் புதல்வர் மற்றுமொரு பத்தாயிரம் பேரை உயிரோடு பிடித்து ஒரு குன்றின் உச்சிக்குக் கொண்டு சென்று அவர்களை அங்கிருந்து கீழே தள்ள அவர்கள் நொறுக்கப்பட்டனர்.
இதற்கிடையில் அமட்சியா தன்னோடு போருக்கு அழைத்துச் செல்லாமல் திருப்பி அனுப்பிய போர் வீரர்கள் சமாரியா முதல் எபத்கோரோன் வரையிலுள்ள யூதா நகர்களைச் சூறையாடினர் மூவாயிரம் பேரைக் கொன்றதுடன் மிகுந்த பொருள்களையும் கொள்ளையடித்தனர்.
அமட்சியா ஏதோமியரை முறியடித்து சேயீர் புதல்வர்களின் தெய்வச் சிலைகளைக் கொண்டு வந்தான் தன் தெய்வங்களாக அவற்றை நிறுத்தி வைத்து அவற்றின் முன்பாகப் பணிந்து அவற்றுக்குத் பபம் காட்டினான்.
இறைவாக்கினரும் சற்று நிறுத்தி பின் அமட்சியாவை நோக்கி எனது ஆலோகனையைக் கேட்காமல் நீ இவ்வாறு செய்ததனால் கடவுள் உன்னை அழிக்க முடிவு செய்திருப்பதை நான் அறிவேன் என்று கூறினார்.
பின்னர் அமட்சியா ஆலோசனை செய்து ஏகூவின் மகன் யோவகாசுக்குப் பிறந்த யோவாசு என்ற இஸ்ரயேலின் அரசனிடம் வாரும் நாம் நேருக்கு நேர் பார்த்துக்கொள்வோம் என்று சவால் விட்டான்.
ஏதோமை நீர் முறியடித்ததனால் உம் இதயம் தற்பெருமை கொண்டு எழுகிறது இப்பொழுது நீர் உம் வீட்டிலேயே இரும் நீரும் உம்மோடு யூதாவும் வீழ்ச்சியுறும்படி தீமையை நீர் ஏன் தேடிக்கொள்ள வேண்டும்?
ஆகவே இஸ்ரயேலின் அரசன் யோவாசு போருக்குக் புறப்பட்டு வர அவனும் யூதா அரசன் அமட்சியாவும் யூதாவின் பெத்செமேசில் நேருக்கு நேர் மோதினர்.
யூதாவின் அரசனும் யோவாசின் மகனுமான அமட்சியாவை யோவகாசின் மகனும் இஸ்ரயேலின் அரசனுமான யோவாசு பெத்செமேசில் சிறைப்பிடித்து எருசலேமுக்கு இட்டுச் சென்றான்.
கடவுளின் இல்லத்தில் ஓபேதுஏதோமின் பொறுப்பில் இருந்த அனைத்துப் பொன் வெள்ளி அனைத்துக் கலன்கள் அரண்மனையின் கருவூலங்களில் இருந்தவை ஆகியவற்றைக் கொள்ளையடித்தான் பிணைக் கைதிகளையும் சமாரியாவுக்கு இட்டுச் சென்றான்.
யோவகாசின் மகனும் இஸ்ரயேலின் அரசனுமான யோவாசு இறந்த பின்னும் யூதாவின் அரசனும் யோவாசின் மகனுமான அமட்சியா பதினைந்து ஆண்டுகள் உயிரோடிருந்தான்.
அமட்சியாவின் பிற செயல்கள் தொடக்க முதல் இறுதிவரை யூதா இஸ்ரயேல் அரசர்களின் ஆட்சிக் குறிப்பேட்டில் எழுதப்பட்டுள்ளன அல்லவா?
அமட்சியா ஆண்டவரைப் புறக்கணித்த காலம் முதல் எருசலேமில் அவனுக்கெதிராகச் சதி உருவானது அவன் இலாக்கிசுக்குத் தப்பியோட அங்கேயும் அவர்கள் ஆள்களை அனுப்பி அவனைக் கொன்றனர்.
பின்பு பெலிஸ்தியருடன் போரிட்டு காத்து யாப்னே அஸ்தோது ஆகியவற்றின் மதில்களைத் தகர்த்தெறிந்தான் அஸ்தோதைச் சுற்றிலும் பெலிஸ்திய நாட்டிலும் நகர்களை எழுப்பினான்.
உசியா எருசலேமில் மூலை வாயில் மேலும் பள்ளத்தாக்கு வாயில் மேலும் கோட்டைகளின் மூலைகள் மேலும் கொத்தளங்களை எழுப்பி அவற்றை வலுப்படுத்தினான்.
அவனுக்கு பள்ளத்தாக்கிலும் சமவெளியிலும் ஏராளமான ஆடுமாடுகள் இருந்தன மலைப் பகுதியிலும் வயல்வெளிகளிலும் அவனுக்கு வேளாண்மை செய்வோரும் திராட்சை பயிரிடுவோரும் இருந்தனர்.
அது எழுத்தர் எயியேல் அலுவலர் மகசேயா ஆகியோரால் வகுக்கப்பட்டு அரச அலுவலர் தலைவர்களில் ஒருவரான அனானியாவின் தலைமையில் போருக்கு எப்பொழுதும் தயாராக இருந்தது.
அம்பு எய்வதற்கும் பெரிய கற்களை வீசுவதற்கும் திறமை மிக்கோரால் கண்டுபிடிக்கப்பட்ட ஏவுகணைகளை எருசலேமில் செய்து கொத்தளங்கள் மேலும் கோட்டைகளின் மூலைகள் மேலும் அவற்றை நிறுவினான்.
அவர்கள் அரசன் உசியாவைத் தடுத்து நிறுத்தி அவனிடம் ஓ உசியா ஆண்டவருக்குத் பபம் காட்டுவது உமது வேலையன்று பபம் காட்டுவதற்கெனத் திருநிலைப்படுத்தப்பட்டவரும் ஆரோனின் புதல்வருமான குருக்களுக்கே உரிய பணி அது ஆதலால் திருத்தலத்தைவிட்டு வெளியே செல்லும் நீர் செய்வது தவறு நீர் கடவுளாகிய ஆண்டவரால் மேன்மை பெறமாட்டீர் என்றனர்.
அப்பொழுது உசியா சினமுற்றான் இவ்வாறு அவன் பப கலசத்தைக் கையில் பிடித்துக்கொண்டே குருக்கள் மேல் கோபமுற்றபோது அவர்களுக்கு முன்பாக ஆண்டவரின் இல்லத்தில் பபபீடத்திற்கு அருகில் அவன் நெற்றியில் தொழுநோய் கண்டது.
அந்த ஆண்டில் அம்மோனியர் அவனுக்கு நாலாயிரம் கிலோகிராம் வெள்ளியும் பத்தாயிரம் கலம் கோதுமையும் பத்தாயிரம் கலம் வாற்கோதுமையும் அளித்தனர்.
யோத்தாமின் பிற செயல்களும் அவனுடைய எல்லாப் போர்களும் அவன் வழிமுறைகளும் இஸ்ரயேல் யூதா அரசர்களின் குறிப்பேட்டில் எழுதப்பட்டுள்ளன.
ஆகாசு அரசனானபோது அவனுக்கு வயது இருபது எருசலேமில் அவன் பதினாறு ஆண்டுகள் ஆட்சி செய்தான் அவன் தன் மூதாதை தாவீதைப் போலன்றி ஆண்டவரின் பார்வையில் நேர்மையானதைச் செய்யவில்லை.
அவன் பென்இன்னோம் பள்ளத்தாக்கில் பபம் காட்டினான் இஸ்ரயேலரின் முன்னிலையில் ஆண்டவர் விரட்டியிருந்த வேற்றினத்தாரின் அருவருக்கத் தக்க வழக்கத்திற்கேற்பத் தன் புதல்வர்களையே தீயில் எரிக்கவும் செய்தான்.
ஆதலால் ஆகாசின் கடவுளாகிய ஆண்டவர் அவனைச் சிரியாவின் மன்னன் கையில் ஒப்புவித்தார் சிரியர் அவனை முறியடித்து அவன் மக்களில் பெருந்திரளைச் சிறைப்பிடித்து தமஸ்குவுக்கு இட்டுச் சென்றனர்.
இரமலியாவின் மகன் பெக்கா ஒரே நாளில் யூதாவின் வலிமைமிகு இலட்சத்து இருபதினாயிரம் பேரைக் கொன்றுகுவித்தான் ஏனெனில் அவர்கள் தங்கள் மூதாதையரின் கடவுளான ஆண்டவரைப் புறக்கணித்தனர்.
எப்ராயிமில் வலிமைவாய்ந்த சிக்ரி அரசனின் மகன் மாசேயாவையும் அரண்மனைத் தலைமை அலுவலர் அசிரிக்காமையும் அரசனுக்கு அடுத்த நிலையில் இருக்கும் எல்கானாவையும் கொன்றொழித்தான்.
சமாரியாவுக்குள் வந்திருந்த போர்ப்படைக்கு முன் அவர் சென்று அவர்களை நோக்கி இதோ உங்கள் மூதாதையர்களின் கடவுளான ஆண்டவர் யூதாவின் மேல் சினம்கொண்டு அவர்களை உங்களது கையில் ஒப்படைத்தார்.
ஆதலால் இப்பொழுது யூதா எருசலேம் மக்களை உங்களுக்கு ஆண் பெண் அடிமைகளாகக் கீழ்ப்படுத்த வேண்டுமென்று திட்டமிடுகிறீர்கள் ஆனால் உங்கள் கடவுளாகிய ஆண்டவருக்குமுன் நீங்களும் குற்றவாளிகள் அல்லரோ?
ஆதலால் இப்பொழுது எனக்குச் செவிகொடுங்கள் ஆண்டவரின் கோபக்கனல் உங்கள்மேலும் இருப்பதால் உங்கள் சகோதரரிடமிருந்து நீங்கள் சிறைப்பிடித்து வந்தோரைத் திரும்ப அனுப்பிவிடுங்கள் என்றார்.
ஏற்கெனவே நம்மேல் பெரும் குற்றங்களும் இஸ்ரயேல்மேல் கோபக்கனலும் இருக்க நம் பாவத்தையும் குற்றப்பழியையும் இன்னும் மிகுதியாக்குவது உங்கள் எண்ணமா?
அப்பொழுது படைக்கலன் தாங்கியோர் தலைவர்களுக்கும் சபையாருக்கும் முன்பாகச் சிறைக் கைதிகளை விடுதலை செய்து கொள்ளைப் பொருள்களை அவர்களிடமே ஒப்படைத்தனர்.
சிறைக் கைதிகளின் நலனுக்கென நியமிக்கப்பட்டவர்கள் அவர்களுள் ஆடையின்றி இருந்தோர்க்குக் கொள்ளைப் பொருள்களிலிருந்து உடைகளைக் கொடுத்தனர் அவர்களுக்கு உடைகளையும் மிதியடிகளையும் அணிவித்து உணவும் பணமும் கொடுத்து உடலில் பூசத் தைலமும் அளித்தனர்.
பெலிஸ்தியர் யூதாவின் சமவெளி நகர்களுக்கும் தென்பகுதிக்கும் எதிராக எழுந்து பெத்சமேசு அய்யலோன் கெதெரோத்து ஆகியவற்றையும் சோக்கோவையும் அதன் சிற்டிர்களையும் திம்னாவையும் அதன் சிற்டிர்களையும் கிம்சோவையும் அதன் சிற்டிர்களையும் கைப்பற்றி அங்கே குடியேறினர்.
அரசன் ஆகாசு யூதாவின் ஒழுக்கத்தைச் சீர்குலைத்ததாலும் ஆண்டவருக்கு நம்பிக்கைத் துரோகம் செய்ததாலும் ஆண்டவர் யூதாவைச் சிறுமைப்டுத்தினார்.
ஆகாசு ஆண்டவரின் இல்லத்திலும் அரண்மனையிலும் தலைவர்களிடமும் இருந்த செல்வத்தை எடுத்து அசீரிய மன்னனுக்கு அளித்திருந்தும் அதனால் ஒரு உதவியும் கிடைக்கவில்லை.
சிரிய மன்னர்களின் தெய்வங்கள் அவர்களுக்குத் துணைசெய்கின்றன எனக்கும் அவை துணை செய்யுமாறு அவற்றிற்குப் பலி செலுத்துவேன் என்று சொல்லிக்கொண்டான்.
ஆகாசு தன் மூதாதையருடன் துயில்கொள்ள இஸ்ரயேல் அரசர்களின் கல்லறைக்கு எடுத்துச் செல்லாமல் எருசலேம் நகரில் அவனை அடக்கம் செய்தனர்.
அவர் அவர்களை நோக்கி லேவியரே கேளுங்கள் இப்பொழுது நீங்கள் உங்களையே பய்மைப்படுத்திக்கொண்டு உங்கள் மூதாதையரின் கடவுளாம் ஆண்டவரின் இல்லத்தைத் பய்மைப்படுத்துங்கள் திருத்தலத்தின் எல்லாத் தீட்டுகளையும் அகற்றுங்கள்.
ஏனெனில் நம் தந்தையர் துரோகம் செய்து நம் கடவுளாம் ஆண்டவரின் பார்வையில் தீயன செய்தனர் அவரைப் புறக்கணித்து ஆண்டவரின் திருஉறைவிடத்திலிருந்து தங்கள் முகங்களைத் திருப்பி முதுகைக் கட்டினர்.
அவர்கள் திருத்திலத்தில் இஸ்ரயேலின் கடவுளுக்குத் பபமிடாமலும் எரிபலி செலுத்தாமலும் விளக்குகளை அணைத்து விட்டு மண்டபக் கதவுகளைப் பூட்டி வைத்தனர்.
அதனால் யூதாவின் மீதும் எருசலேமின்மீதும் ஆண்டவர் சினம் கொண்டார் அவர் அவர்களை நடுக்கத்திற்கும் அச்சத்துக்கும் பழிப்பிற்கும் கையளித்தார்.
இப்பொழுது இஸ்ரயேலின் கடவுளாம் ஆண்டவருடன் ஓர் உடன்படிக்கை செய்ய என் மனம் முடிவு செய்துள்ளது அப்பொழுதுதான் அவரது வெஞ்சினம் நம்மைவிட்டு நீங்கும்.
ஆதலால் எம் புதல்வர்களே நீங்கள் வாளாவிருக்க வேண்டாம் ஏனெனில் நீங்கள் ஆண்டவர் திருமுன் நின்று திருப்பணி புரியவும் வழிபாடு நிறைவேற்றவும் பபமிடவும் அவர் உங்களைத் தேர்ந்து கொண்டுள்ளார் என்றார்.
தங்கள் சகோதரர்களை ஒன்றுதிரட்டி தங்களையே பய்மைப்படுத்தியபின் அரச கட்டளைக்கும் ஆண்டவரின் வாக்குக்கும் ஏற்ப ஆண்டவரின் இல்லத்தைத் பய்மைப்படுத்த நுழைந்தனர்.
ஆண்டவரின் இல்லத்தின் உட்புறத்தைத் பய்மைப்படுத்த குருக்கள் உள்ளே சென்று திருக்கோவிலில் கண்ட தீட்டான எல்லாவற்றையும் அதன் மண்டபத்திற்குக் கொண்டு வந்தனர்.
ஆகாசு தனது ஆட்சிக் காலத்தில் துரோகம் செய்து புறக்கணித்திருந்த எல்லாக் கலன்களையும் பய்மைப்படுத்தி ஆண்டவரின் பலிபீடத்துக்கு முன்பாக அவற்றை ஒழுங்குபடுத்தி வைத்திருக்கிறோம் என்றனர்.
அரசுக்காகவும் திருத்தலத்துக்காகவும் யூதாவுக்காகவும் பாவம் போக்கும் பலி ஒப்புக்கொடுக்க அவர்கள் ஏழு காளைகளையும் ஏழு ஆட்டுக்கிடாய்களையும் ஏழு ஆட்டுக்குட்டிகளையும் ஏழு வெள்ளாட்டுக்குட்டிகளையும் கொண்டு வந்தனர்.
அடுத்து பாவம்போக்கும் பலியான வெள்ளாட்டுக் கிடாய்களை அரசனுக்கும் மக்கள் சபைக்கும் முன்பாகக் கொண்டுவந்து அவற்றின்மேல் தங்கள் கைகளை விரித்தனர்.
இஸ்ரயேலர் அனைவருக்காகவும் எரிபலியும் பாவம்போக்கும் பலியும் செலுத்தவேண்டும் என்று அரசர் கூறியிருந்ததால் குருக்கள் அவற்றை வெட்டி அவற்றின் குருதியைப் பலிபீடத்தில் தெளித்து இஸ்ரயேலர் அனைவருக்காகவும் பாவம்போக்கும் பலியை நிறைவேற்றினர்.
தாவீதின் கட்டளைப்படியும் அரசரின் காட்சியாளர் காத்து இறைவாக்கினர் நாத்தான் ஆகியோரின் கட்டளைப்படியும் கைத்தாளம் தம்புரு சுரமண்டலம் ஆகியவற்றை இசைக்கும் லேவியரை ஆண்டவரின் இல்லத்தில் எசேக்கியா நியமித்திருந்தார்.
பின்னர் எரிபலியைப் பீடத்தின்மேல் நிறைவேற்றுமாறு எசேக்கியா கட்டளையிட்டார் அப்பலியைச் செலுத்தத் தொடங்கியபோது இஸ்ரயேலரின் அரசர் தாவீதின் இசைக்கருவிகளுடனும் எக்காளத்துடனும் ஆண்டவருக்கான புகழ்ப்பாடல் தொடங்கியது.
தாவீதின் வார்த்தைகளிலும் திருக்காட்சியாளர் ஆசாபின் மொழிகளிலும் ஆண்டவரைப் புகழுமாறு அரசர் எசேக்கியாவும் தலைவர்களும் லேவியர்களுக்குக் கட்டளையிட்டனர்.
அப்பொழுது எசேக்கியா அவர்களை நோக்கி இதோ நீங்கள் ஆண்டவருக்கென உங்களையே அர்ப்பணித்துள்ளீர்கள் ஆதலால் அணுகி வாருங்கள் ஆண்டவரின் இல்லத்துக்குப் பலிகளையும் நன்றிப்பலிகளையும் கொண்டு வாருங்கள் என்று கூறினார்.
மக்கள் சபையார் கொண்டுவந்த எரிபலிகளின் மொத்த எண்ணிக்கை எழுபது காளைகள் மறு ஆட்டுக் கிடாய்கள் இருமறு ஆட்டுக்குட்டிகள் இவையாவும் ஆண்டவருக்கான எரிபலி.
இஸ்ரயேலின் கடவுளாம் ஆண்டவருக்குப் பாஸ்கா விழா கொண்டாட ஆண்டவரின் இல்லத்திற்கு வருமாறு இஸ்ரயேல் யூதா மக்கள் அனைவருக்கும் ஆள்மூலமும் எப்ராயிம் மனாசே குலத்தாருக்கு மடல் மூலமும் எசேக்கியா அழைப்பு விடுத்தார்.
குறிப்பிட்ட காலத்தில் கொண்டாட இயலாததற்குக் காரணம் போதுமான குருக்கள் தங்களைத் பய்மைப்படுத்திக் கொள்ளவில்லை மக்களும் எருசலேமில் வந்து கூடவில்லை.
எருசலேமில் இஸ்ரயேலின் கடவுளாம் ஆண்டவருக்குப் பாஸ்கா விழா கொண்டாடப் பெயேர்செபாமுதல் தாண்வரை இருந்த இஸ்ரயேலர் எல்லாருக்கும் அழைப்பு விடுக்கும் ஓர் அறிவிப்பை அனுப்ப முடிவு செய்தனர் ஏனெனில் எழுதியுள்ளபடி மக்கள் பெரும் தொகையினராய் அதனைக் கொண்டாடவில்லை.
அரசரிடமிருந்தும் தலைவர்களிடமிருந்தும் மடல்களைப் பெற்றுக்கொண்ட அஞ்சலர் அரச கட்டளைப்படி இஸ்ரயேல் யூதா நாடெங்கும் சென்று இஸ்ரயேல் மக்களே ஆபிரகாம் ஈசாக்கு இஸ்ரயேலின் கடவுளாம் ஆண்டவரிடம் திரும்பி வாருங்கள் அப்பொழுது அசீரிய மன்னனின் கைக்குத் தப்பிய எஞ்சியோராகிய உங்களிடம் அவர் மீண்டும் வருவார்.
தங்கள் மூதாதையரின் கடவுளாம் ஆண்டவருக்கு எதிராகத் தீமையானதையே செய்து உங்கள் தந்தையர் சகோதரர்கள் போன்று நீங்கள் இருக்க வேண்டாம் நீங்களே காண்பதுபோல் அவர் அவர்களைக் கடுமையாகத் தண்டித்தார்.
மாறாக ஆண்டவருக்குப் பணியுங்கள் அவர் என்றென்றும் புனிதமாக்கியுள்ள திருத்தலத்திற்கு வந்து உங்கள் கடவுளாம் ஆண்டவருக்கு ஊழியம் புரியுங்கள்.
நீங்கள் ஆண்டவரிடம் திரும்பி வந்தால் உங்கள் சகோதரர்களும் புதல்வர்களும் தங்களைச் சிறைப்படுத்தியோரிடமிருந்து இரக்கம் பெற்று இந்த நாட்டுக்குத் திருப்பி அனுப்பப்படுவர்.
ஏனெனில் உங்கள் கடவுளாம் ஆண்டவர் அருளும் இரக்கமும் கொண்டவர் நீங்கள் அவர்பால் திரும்பினால் அவர் தம் முகத்தை உங்களிடமிருந்து திருப்பிக்கொள்ளார் என்றனர்.
ஆண்டவரின் வாக்கிற்கு ஏற்பவும் அரசர் தலைவர்களின் கட்டளைப்படியும் யூதாவினர் நடப்பதற்கு ஆண்டவரின் ஆற்றல் அவர்களை ஒருமனப்படுத்தியது.
இரண்டாம் மாதத்தின் பதினான்காம் நாள் அவர்கள் பாஸ்கா ஆட்டுக்குட்டியை வெட்டினர் குருக்களும் லேவியரும் வெட்கம் அடைந்தவராய் தங்களையே பய்மையாக்கிக் கொண்டனர்.
இருப்பினும் மக்கள் பலர்எப்ராயிம் மனாசே இசக்கார் செபுலோன் குலத்தார் பலர்தங்களையே பய்மையாக்கிக் கொள்ளாமல் எழுதியுள்ளதற்கு மாறாக பாஸ்காவை உண்டனர்.
தன் மூதாதையரின் கடவுளாம் ஆண்டவரைத் தேட மனம் கொண்ட ஒவ்வொருவனையும்அவன் திருத்தலத்திற்கு ஏற்ற முறையில் தன்னையே பய்மையாக்கிக் கொள்ளவில்லையெனினும்மன்னித்தருளும்.
விழா உணவை அவர்கள் ஏழு நாள்கள் உண்டு நல்லுறவுப் பலிகளைச் செலுத்தி அவர்களின் மூதாதையரின் கடவுளாம் ஆண்டவரைப் புகழ்ந்து போற்றினர்.
மீண்டும் ஏழு நாள்கள் கொண்டாட மக்கள் சபையார் எல்லாரும் முடிவு செய்தனர் அவ்வாறே அவர்கள் அக்களிப்புடன் மீண்டும் ஏழு நாள்கள் கொண்டாடினர்.
யூதாவின் அரசர் எசேக்கியா மக்கள் சபைக்காக ஆயிரம் காளைகளையும் எழுபதாயிரம் ஆடுகளையும் அளித்திருந்தார் அவ்வாறே தலைவர்களும் மக்கள் சபைக்காக ஆயிரம் காளைகளையும் பத்தாயிரம் ஆடுகளையும் அளித்திருந்தனர்.
குருக்கள் லேவியர் இஸ்ரயேலின் அனைத்து மக்கள் சபையார் இஸ்ரயேலிலிருந்து வந்தவரும் யூதாவில் வாழ்ந்தவருமான அன்னியர் அனைவரும் அக்களிப்புற்றனர்.
இவை யாவும் முடிந்தபின் அங்கிருந்த இஸ்ரயேலர் எல்லாரும் யூதா நகர்களுக்குச் சென்றனர் அங்கிருந்த சிலைத்பண்களைத் தகர்த்து அசேராக் கம்பங்களை வெட்டி வீழ்த்தினர்.
அடுத்து எசேக்கியா குருக்களையும் லேவியரையும் அவரவர் பிரிவின்படியும் பலியின்படியும் பிரித்து எரிபலி நல்லுறவுப்பலி செலுத்தவும் ஆண்டவரது கூடார வாயிலில் பணி புரியவும் அவருக்கு நன்றிகூறிப் புகழவும் அந்த குருக்கள் லேவியர் குழுக்களை நியமித்தார்.
ஆண்டவரின் திருச்சட்டத்தில் எழுதியுள்ளதற்கேற்ப காலையும் மாலையும் ஓய்வு நாள் அமாவாசையிலும் மற்றும் குறிப்பிட்ட சில திருநாள்களிலும் செலுத்த வேண்டிய எரிபலிக்கு அரசர் தமது உடைமையின் ஒரு பகுதியை அளித்திருந்தார்.
ஆண்டவரின் திருச்சட்டத்தில் குருக்களும் லேவியரும் முழு ஈடுபாடு கொள்ளும்படி அவர்களுக்குச் சேர வேண்டிய பங்கை அளிக்குமாறு எருசலேமில் இருந்த மக்களுக்கு அவர் கட்டளையிட்டார்.
இக்கட்டளை பரவியபோது இஸ்ரயேலின் புதல்வர் தானியத்தின் முதற்பலன் புதிய திராட்சை இரசம் எண்ணெய் தேன் முதலியவற்றை மிகுதியாகவே கொண்டு வந்தனர் அத்துடன் நிலத்தின் எல்லா விளைச்சலிலும் பத்திலொரு பங்கைத் தாராளமாகக் கொடுத்தனர்.
மேலும் யூதாவின் நகர்களில் வாழ்ந்துவந்த இஸ்ரயேலரும் யூதாவினரும் தங்கள் ஆடுமாடுகளிலும் தங்கள் கடவுளாகிய ஆண்டவருக்கு அர்ப்பணிக்கப்பட்ட புனிதப் பொருள்களிலும் பத்திலொரு பங்கைக் கொண்டுவந்து குவியல் குவியலாகச் சேர்த்தனர்.
சாதோக்கு வழிவந்த தலைமைக் குரு அசரியா அவரை நோக்கி ஆண்டவரின் இல்லத்திற்குப் படையல்களை மக்கள் கொண்டுவரத் தொடங்கியது முதல் நாங்கள் நிறைவாக உண்டு வந்துள்ளோம்.
இவ்விருவருக்கும்கீழ் எகியேல் அசரியா நாகாத்து அசாவேல் எரிமோத்து யோசபாத்து எலியேல் இஸ்மகியா மகாத்து பெனாயா ஆகியோர் மேற்பார்வையாளராகவும் நியமிக்கப்பட்டனர்.
லேவியர் இம்னாவின் மகனும் கீழை வாயிற்காப்பவனுமான கோரே ஆண்டவருக்கு அளிக்கப்பட்ட தன்னார்வக் காணிக்கைகளையும் படையல்களையும் பங்கிட அதிகாரம் பெற்று கடவுளுக்கு அர்ப்பணிக்கப்பட்டவற்றிற்குப் பொறுப்பேற்றிருந்தான்.
குருக்களின் நகர்களில் தங்கள் சகோதரர்களுக்கு பெரியோர் சிறியோர் என்ற பாகுபாடின்றியும் பிரிவுகளின் முறைப்படியும் பொருள்களைப் பகிர்ந்து கொடுப்பதில் ஏதேன் மின்யமின் ஏசுவா செமாயா அமரியா செக்கனியா ஆகியோர் மிகவும் நேர்மையான முறையில் அவருக்கு உதவி செய்தனர்.
அவர்களின் தலைமுறை அட்டவணையில் எழுதப்பட்ட மூன்றும் அதற்கு மேற்பட்ட வயதினருமான ஆண்பிள்ளைகளைத் தவிர அவரவர் தம் பிரிவின்படி தங்கள் பணியின் காரணமான அன்றைய கடமையை நிறைவேற்ற ஆண்டவரின் இல்லத்திற்கு வருகிற ஒவ்வொருவனுக்கும் பங்குகள் கொடுக்கப்பட்டன.
தங்கள் நகர்களை அடுத்த வெளிநிலங்களிலோ வேறு நகர்களிலோ வாழ்ந்த ஆரோனின் புதல்வர்களான குருக்களுக்கு சேர வேண்டிய பங்குகளை அளிக்க ஆள்கள் நியமிக்கப்பட்டனர் குருக்கள் குடும்பங்களில் எல்லா ஆண்களுக்கும் லேவியர்களின் தலைமுறை அட்டவணையில் பதிவு செய்த அனைவருக்கும் அவர்கள் பங்குகளை அளித்தனர்.
அவர் கடவுள் இல்லத்திற்கான ஒவ்வொரு திருப்பணியையும் திருச்சட்டத்திற்கும் கட்டளைக்கும் ஏற்றவாறு செய்து ஆர்வமுடன் உழைத்து தம் கடவுளை முழு இதயத்தோடு நாடினதால் அவர் அனைத்திலும் வெற்றி கண்டார்.
இந்நிகழ்ச்சிகளுக்குப் பின் அசீரிய மன்னன் சனகெரிபு யூதாவிற்கு எதிராகப் படையெடுத்து அரண்சூழ் நகர்களைக் கைப்பற்றுமாறு அவற்றினை முற்றுகையிட்டான்.
நகருக்கு வெளியே இருந்த நீருற்றுகளை அடைப்பது பற்றித் தம் தலைவர்களோடும் வலிமை மிகு வீரர்களோடும் கலந்தாய்ந்தார் அவர்களும் அதனை ஆதரித்தனர்.
அவர் பெருமுயற்சி செய்து இடிந்துபோன மதில்களை மீண்டும் கட்டி அவற்றில் காவல் மாடங்களை எழுப்பினார் தாவீது நகரில் மில்லோ என்ற கோட்டையை வலுப்படுத்தினார் அத்துடன் திரளான படைக்கலன்களையும் கேடயங்களையும் தயாரித்தார்.
அவனது படைக்கலன் வெறும் மனித புயமே ஆனால் நமக்கு உதவி புரியவும் நம்முடன் போர் புரியவும் நம் கடவுளாம் ஆண்டவரே நம்மோடு இருக்கிறார் என்று அவர்களது மனத்தைத் தொடும் அளவுக்குப் பேசினார்.
இதன்பின் அசீரிய மன்னன் சனகெரிபு இலாக்கிசில் தனது முழுப்படையுடன் முற்றுகையிட்டுக் கொண்டு யூதா அரசன் எசேக்கியாவிடமும் அங்கு வாழ்ந்த யூதா மக்கள் எல்லாரிடமும் தன் அலுவலர்களை அனுப்பினான்.